open-index/open-wikipedia-markdown huggingface dataset:
ஸ்னூப் டாக்

**ஸ்னூப் டாக்** (Snoop Dogg) அல்லது **ஸ்னூப் டாகி டாக்** (Snoop Doggy Dogg) (பிறப்பு **கோர்டோசார் கேல்வின் புரோடஸ் ஜூனியர்** (Cordozar Calvin Broadus, Jr.), அக்டோபர் 20, 1971) ஒரு அமெரிக்க ராப் இசைக் கலைஞர், நடிகர், மற்றும் இசை தயாரிப்பாளர் ஆவார். மேற்கு கடற்கரை ராப் இசை கலைஞர்களின் ஒரு புகழ்பெற்றவர் ஆவார். இவரின் முதலாம் ஆல்பம் டாகிஸ்டைல் ராப் இசை வரலாற்றில் மிக உயர்ந்த ஆல்பம்களின் ஒன்று என்று பல ராப் நிபுணர்கள் கூறியிருக்கிறார்கள்.

கலிபோர்னியா மாநிலத்தில் லாஸ் ஏஞ்சலஸ் நகரத்தின் ஒரு புறநகரம் லாங் பீச் (கலிபோர்னியா)சில் பிறந்து வளந்த ஸ்னூப் டாக் 1992ல் டாக்டர் ட்ரேயின் முதலாம் ஆல்பம் த க்ரானிக்கில் சில கவிதைகளை படைத்து புகழுக்கு வந்தார். டாக்டர் ட்ரே உடன் இசை தயாரிப்பு நிறுவனம் டெத் ரோ ரெக்கர்ட்ஸ்-ஐ சேர்ந்து 1993ல் இவரின் முதலாம் ஆல்பம் டாகிஸ்டைல் வெளிவந்தது. த க்ரானிக், டாகிஸ்டைல் ஆகிய ஆல்பம்கள் ஜி-ஃபங்க் மற்றும் மேற்கு கடற்கரை ராப் இசையை சிறப்பினது. டெத் ரோ ரெக்கர்ட்ஸில் இருக்கும்பொழுது வேறு புகழ்பெற்ற ராப்பர்கள் ஐஸ் கியூப், டூபாக் ஷகூர், மற்றும் இவரின் மாமாப் பிள்ளை நேட் டாக் உடன் ராப் பாடல்களை படைத்தார்.

இரண்டு ஆல்பம் படைத்து 1998ல் டெத் ரோ நிறுவனத்தை விட்டு மாஸ்டர் பீயின் நோ லிமிட் ரெக்கர்ட்ஸ் தயாரிப்பு நிறுவனத்தை சேர்ந்தார். இங்கு மூன்று ஆல்பம்களை படைத்தார். 2003ல் இந்த நிறுவனத்தை விட்டு ஃபரெல் வில்லியம்ஸ் உடன் ஸ்டார் ட்ராக் நிறுவனத்தை சேர்ந்து இன்று வரை ஃபரெல் உடன் நாலு ஆல்பம் படைத்துள்ளார்.

ராப் இசை தவிர இவர் திரைப்படங்களிலும் நடித்து இருக்கிறார். போன்ஸ், ஸ்டார்ஸ்கி & ஹச், மற்றும் சோல் ப்ளேன் ஆகிய திரைப்படங்களில் ஒரு பிரதான நடிகராக நடித்தார். இது தவிர பல திரைப்படங்களில் சிறு வேடத்தில் நடித்துள்ளார். எம்.டி.வி.யில் ஒரு காட்சி, டாகி ஃபிசில் டெலெவிசில், இவரின் தயாரிப்பில் 2002ல் வெளிவந்தது. Porn படங்களும் இவர் தயாரிப்பு செய்துள்ளார்.

2008இல் ஸ்னூப் டாக் சிங் இஸ் கிங் என்ற பாலிவுட் திரைப்படத்துக்காக அக்ஷய் குமார் உடன் ஒரு பாடலை தயாரித்துள்ளார்.

## ஆல்பம்கள்
* 1993: டாகிஸ்டைல் (Doggystyle)
* 1996: த டாக்ஃபாதர் (Tha Doggfather)
* 1998: ட கேம் இஸ் டு பி சோல்ட், நாட் டு பி டோல்ட் (Da Game is to Be Sold, Not to Be Told)
* 1999: நோ லிமிட் டாப் டாக் (No Limit Top Dogg)
* 2000: த லாஸ்ட் மீல் (Tha Last Meal)
* 2002: பெய்ட் த காஸ்ட் டு பி ட பாஸ் (Paid tha Cost to Be da Boss)
* 2004: ரிதிம் & காங்ஸ்ட: த மாஸ்டர்பீஸ் (Rhythm & Gangsta: The Masterpiece)
* 2006: த ப்ளூ கார்ப்பெட் ட்ரீட்மென்ட் (Tha Blue Carpet Treatment)
* 2008: ஈகோ ட்ரிப்பின் (Ego Trippin')
* 2009: (Malice in Wonderland)

## மேற்கோள்கள்

பகுப்பு:ராப் இசைக் கலைஞர்கள்
பகுப்பு:ஆபிரிக்க அமெரிக்க இசை கலைஞர்கள்
பகுப்பு:1971 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
ஹராரே

**ஹராரே** சிம்பாப்வேயின் தலைநகரமும் மிகப்பெரிய நகரமும் ஆகும். 1982 வரை "சாலிஸ்பரி" என்றழைக்கப்பட்டது.

## மேற்கோள்கள்


பகுப்பு:சிம்பாப்வே
பகுப்பு:ஆப்பிரிக்கத் தலைநகரங்கள்
ஹார்ட்ஸ்ஃபீல்ட்-ஜாக்சன் அட்லாண்டா பன்னாட்டு வானூர்தி நிலையம்

**ஹார்ட்ஸ்ஃபீல்ட்-ஜாக்சன் அட்லான்டா பன்னாட்டு வானூர்தி நிலையம்** (ஆங்கிலம்: Hartsfield-Jackson Atlanta International Airport) ஐக்கிய அமெரிக்காவின் அட்லான்டா நகரத்தின் முக்கியமான வானூர்தி நிலையம் ஆகும். அட்லான்டாவிலிருந்து ஏழு மைல் தெற்கே காலேஜ் பார்க் என்ற புறநகரில் அமைந்துள்ளது. பயணிகள், வானூர்திகள் எண்ணிக்கையின் படி உலகில் போக்குவரத்து மிகுந்த வானூர்தி நிலையமாக இருக்கிறது. ஒவ்வொருநாளும் 260,000 பயணிகள் இதனூடாக பயணிக்கின்றனர் 

1925ல் திட்டமிடப்பட்ட ஹார்ட்ஸ்ஃபீல்ட்-ஜாக்சன் வானூர்தி நிலையத்தில் இன்று, டெல்டா எயர்லைன்ஸ், எயர்ட்ரான் எயர்வேஸ், அட்லான்டிக் சவுத்தீஸ்ட் ஆகிய மூன்று வானூர்தி சேவை நிறுவனங்கள் இயங்குகின்றன. இந்த வானூர்தி நிலையத்தை "ஹப்", அல்லது அடித்தளம், என்று குறிப்பிடுகிறார்கள். அட்லான்டாவின் முன்னாள் மாநகரத் தலைவர்கள் வில்லியம் பி. ஹார்ட்ஸ்ஃபீல்ட் மற்றும் மேனர்ட் ஜாக்சன் ஆகியவர்களுடன் நினைவில் இந்த வானூர்தி நிலையத்துக்கு பெயர் வைத்துள்ளனர். 

## உசாத்துணை

பகுப்பு:ஐக்கிய அமெரிக்க வானூர்தி நிலையங்கள்
சுவாங் இனக்குழு

**சுவாங் இனக்குழு** தென் சீனாவிலுள்ள குவாங்சி சுவாங் தன்னாட்சிப் பகுதியில் வாழும் ஒரு இனக்குழுவாகும். இக்குழு மக்கள் சீனக் குடியரசினால் அங்கீகரிக்கப்பட்ட 55 சிறுபான்மை இனக்குழுக்களுள் ஒன்று ஆகும். ஏறத்தாழ 18 மில்லியன்கள் எனக் கணக்கிடப்பட்டுள்ள மக்கள்தொகையைக் கொண்டுள்ள இக்குழுவினர், சீனாவில் ஹான் சீனருக்கு அடுத்தபடியாக அதிக மக்கள்தொகையைக் கொண்ட இனக்குழுவாகவும், மிகப்பெரிய சிறுபான்மை இனக்குழுவாகவும் உள்ளனர். 

இவர்களில் பெரும்பான்மையோர் குவாங்சி சுவாங் தன்னாட்சிப் பகுதியிலேயே வாழ்ந்தாலும், இவர்கள் யுன்னான், குவாங்டோங், குயிசோவு, ஹுனான் ஆகிய மாகாணங்களிலும் குறைந்த அளவில் வாழ்கின்றனர்.

பகுப்பு:சீனாவின் இனக்குழுக்கள்
மஞ்சு இனக்குழு

**மஞ்சு இனக்குழுவினர்**, இன்றைய வடகிழக்குச் சீனாவான மஞ்சூரியாவில் இருந்து வந்த ஒரு துங்குசிக் மக்களாவர். 17ஆம் நூற்றாண்டில் இவர்களின் எழுச்சியின் போது இவர்கள் மிங் வம்சத்தைக் கைப்பற்றி, கிங் வம்சத்தை உருவாக்கினர். இவ் வம்சம், அது ஒரு குடியரசினால் 1911 ஆம் ஆண்டில் அகற்றப்படும்வரை இருந்து வந்தது.

பகுப்பு:சீனாவின் இனக்குழுக்கள்
ஹான் சீனர்

**ஹான் சீனர்** எனப்படுவோர் சீனாவில் வாழுகின்ற ஒரு இனக்குழுவினர் ஆவர். இவர்கள் சீனாவின் பெரும்பான்மை இனத்தவர். உலக மக்களில் மிகப் பெரிய தனி இனக்குழுவினரும் இவர்களே. சீனாவின் மக்கள்தொகையில் இவர்கள் 92% ஆகவும், உலக மக்கள் தொகையில் 20% ஆகவும் இவர்கள் உள்ளனர். இவர்களுக்குள் உள்ள துணைக் குழுக்களிடையே குறிப்பிடத்தக்க மரபியல், மொழி, பண்பாட்டு மற்றும் சமூக வேறுபாடுகள் காணப்படுகின்றன. இதற்கு ஆயிரக்கணக்கான ஆண்டுகளாக இடம்பெற்ற, பல்வேறு இனக்குழுவினரதும், பழங்குடிகளினதும், புலப்பெயர்வு, இனக்கலப்பு என்பன காரணங்களாகக் காட்டப்படுகின்றன.

## உசாத்துணை

பகுப்பு:சீனாவின் இனக்குழுக்கள்
மேடிசன் சதுக்கத் தோட்டம்

**மேடிசன் ஸ்குவேர் கார்டென்** (ஆங்கிலம்: *Madison Square Garden*), தமிழ் மொழிபெயர்ப்பு **மேடிசன் சதுக்கத் தோட்டம்**, அமெரிக்காவின் நியூ யோர்க் மாநிலத்தின் நியூயார்க் நகரத்தில் அமைந்த விளையாட்டு மைதானமும், நாடகசாலையும் ஆகும். இந்த மைதானத்தில் என். பி. ஏ.-ன் நியூ யோர்க் நிக்ஸ் அணி, என். எச். எல்.-ன் நியூ யோர்க் ரேஞ்சர்ஸ், மற்றும் வேறு சில விளையாட்டு அணிகள் விளையாடுகின்றன. இம்மைதானம் "உலகில் மிகவும் புகழ்பெற்ற மைதானம்" (World's Most Famous Arena) என்ற சிறப்புப்பெயரால் அழைக்கப்படுகிறது.

## படங்கள்

Image:Madison Square Garden court.jpg|கூடைப்பந்து விளையாட்டுக்கு ஆயத்தப்படுத்த மேடிசன் சதுக்கத் தோட்டம்
Image:Rangers vs Penguins.jpg|நியூ யோர்க் ரேஞ்சர்ஸ் பனி ஹாக்கி போட்டி
Image:Sampras 2008 MSG.JPG|பீட் சாம்ப்ரஸ், ராஜர் ஃபெடரர் விளையாடும் ஒரு டென்னிஸ் போட்டி


பகுப்பு:என்.பி.ஏ. கூடைப்பந்தாட்ட மைதானங்கள்
மாவலித்துறை

**மாவலித்துறை** அல்லது **மாவிலித்துறை** என்பது இலங்கையின் யாழ்ப்பாண மாவட்டத்தில் நெடுந்தீவில் உள்ள ஒரு படகுத் துறைமுகம் ஆகும். இத்துறைமுகமே இன்று நெடுந்தீவு மக்கள் ஏனைய தீவுகளுக்கும், யாழ். குடாநாட்டிற்கும் கடல் மூலம் பிரயாணம் செய்யப்படும் முக்கிய துறைமுகமாகவும் விளங்குகிறது. இது ஏறக்குறைய 300 அடி நீளமும் 75 அடி அகலமும் கொண்டது.

## பெயர்க்காரணம்
'மா' என்ற சொல்லுக்கு குதிரை என்ற அர்த்தம் உள்ளது. எனவே குதிரைகள் ஏற்றி இறக்கியதனாலேயே மாவிலி என்ற பெயர் உண்டாயிற்று என்பர். ஒல்லாந்தர் நெடுந்தீவை ஆட்சி செய்த காலத்தில் குதிரைகளை இத்துறையூடாக இறக்கி ஏற்றினார்கள்.

## வெளிச்சவீடு
ஒல்லாந்தரால் கட்டப்பட்ட இந்த மாவிலித் துறைமுகத்தில் உள்ள வெளிச்ச வீடு மூன்று உருளைத் தூண்களை ஒன்றன் மேல் ஒன்றாக வைத்துக் கட்டப்பட்டது போல் அமைவு பெற்று அதன் மேல் கூம்பு வடிவமான ஓர் முடியும் காணப்படுகிறது. மேலும் ஒவ்வொரு வகையான வெளிச்ச வீடுகளும் கப்பல் திசை மாறாது செல்வதற்கு ஒவ்வொரு வகையான ஒளிச் சமிக்ஞைகளைக் கொண்டுள்ளது. இந்த வெளிச்ச வீடு 20 அடி உயரத்தில் அமைந்துள்ளது. இது இரவில் தொடர்ந்து ஒளியை வீசிய வண்ணம் அமைவுபெற்று விளங்குகின்றது.

## இவற்றையும் பார்க்கவும்
* குமுதினி படகுப் படுகொலைகள், 1985

## மேற்கோள்கள்

## வெளி இணைப்புகள்
* குமுதினிப் படகின் கதை

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
பகுப்பு:இலங்கைத் துறைமுகங்கள்
பகுப்பு:நெடுந்தீவு
சிப்பாய்

**சிப்பாய்** (*sepoy*, பாரசீக மொழி: سپاهی *சிப்பாஹி* "போர் வீரன்") என்பது மேற்கத்தைய (பொதுவாக பிரித்தானியாவின் பிடியில் இருந்த இந்தியாவின் உள்ளூர் போர்வீரர்களைக் குறிக்கும். குறிப்பாக, பிரித்தானிய இந்திய இராணுவம், மற்றும் பிரித்தானியக் கிழக்கிந்தியக் கம்பனி போன்றவற்றில் பணி புரிந்த உள்ளூர் போர் வீரர்கள் சிப்பாய்கள் என அழைக்கப்பட்டனர். ஆயினும் தற்போதும் இந்திய, பாகிஸ்தான், வங்காள தேசம் ஆகிய இராணுவ மட்டத்தில் இச்சொல் உப்யோகிக்கப்பட்டு வருகிறது. இந்திய விடுதலைப் போராட்டத்தில், குறிப்பாக 1806 இல் இடம்பெற்ற வேலூர் சிப்பாய் எழுச்சி, மற்றும் 1857 இல் இடம்பெற்ற சிப்பாய்க் கிளர்ச்சி ஆகியவற்றில் இவர்களின் பங்கு கணிசமானது.

## இவற்றையும் பார்க்கவும்
*முதல் இந்திய விடுதலைப் போர்
*வேலூர் சிப்பாய் எழுச்சி, 1806
*சிப்பாய்க் கிளர்ச்சி, 1857
*ஜவான்

பகுப்பு:இந்திய விடுதலைப் போராட்டம்
பகுப்பு:இந்திய தேசிய ராணுவம்
அருட்தந்தை ஜிம் பிறவுண் காணாமல் போனமை, 2006

**அருட்தந்தை ஜிம் பிறவுண் காணாமல் போனமை, 2006** என்பது யாழ்ப்பாணம் அல்லைப்பிட்டி பங்குத்தந்தை அருட்திரு ஜிம் பிறவுண் (*Fr. Jim Brown*) மற்றும் அவரது உதவியாளரும் ஆகஸ்ட் 20, 2006 முதல் யாழ்ப்பாணம், அல்லைப்பிட்டியில் காணாமல் போன நிகழ்வைக் குறிக்கும்.

## வரலாறு
அல்லைப்பிட்டிப் பங்குத்தந்தையாக நியமிக்கப்பட்டிருந்த அருட்திரு ஜிம் பிறெளன் தனது உதவியாளருடன் ஞாயிற்றுக்கிழமை ஆகஸ்ட் 20 2006 அன்று யாழ்ப்பாணத்திலிருந்து அல்லைப்பிட்டிக்குச் சென்றுவிட்டு திரும்பிக் கொண்டிருந்த போது காணாமல் போனார். யாழ்ப்பாணத்தில் இருந்து பிற்பகல் 1.45 மணிக்கு அல்லைப்பிட்டி சென்றதற்கான பதிவும், பிற்பகல் 1.50 மணிக்கு அங்கிருந்து திரும்பியதற்கான பதிவும் தம்மிடம் உள்ளதாக பண்ணைப்பாலம் பகுதியில் நிலைகொண்டுள்ள இலங்கை இராணுவத்தினர் தெரிவித்தனர். அதன்பின் அவர் பற்றிய தகவல்கள் தொடர்புடையவர்களுக்கு கிடைக்கவில்லை. இராணுவத்தினருடன் தொடர்பு கொண்டபோதும் தமக்கு அது பற்றி எதுவும் தெரியாது என்று தெரிவித்தனர். அவர்கள் காணாமல் போனமை பற்றி மனித உரிமைகள் ஆணைக்குழுவிடம் முறையிடப்பட்டது.

முல்லைத்தீவு புதுக்குடியிருப்பைச் சேர்ந்தவர் பங்குத்தந்தை ஜிம் பிரௌன். பங்குத்தந்தையுடன் சென்ற அவரது உதவியாளர் அல்லைப்பிட்டியைச் சேர்ந்தவர் பென்சன் பிளஸ் (வயது 39). அல்லைப்பிட்டிப் பங்குத்தந்தையாக 2004 இல் நியமிக்கப்பட்ட அருட்திரு அந்தோனி அமலதாஸ் அல்லைப்பிட்டியில் 4 மாதக்குழந்தை, 4 வயதுச் சிறுவன் உட்பட 9 பேர் கொடூரமாகப் படுகொலை செய்யப்பட்ட சம்பவத்தை வெளியுலகுக்கு கொண்டு வந்தவர். பலவித அச்சுறுத்தலால் அவரால் அங்கு தொடர்ந்து பணியாற்ற முடியவில்லை. இதனால் அவர் வேறு இடத்துக்கு மாற்றப்பட்டு அவரது இடத்திற்கு அருட்திரு ஜிம் பிரௌன் நியமிக்கப்பட்டார்.

அவரை விரைவில் கண்டுபிடித்து தருமாறு வத்திக்கான் வேண்டுகோள் விடுத்தது. பேராயர் காணாமல் போனது பற்றி விசாரணை நடத்துமாறு ஆம்னஸ்டி இன்டர்நேஷனல் அமைப்பு கோரியது.

அல்லைப்பிட்டிற்கு சென்ற சமயம் காணாமற்போன பங்குத் தந்தை ஜிம்பிறவுண் அடிகளார் மற்றும் அவரது உதவியாளர் பற்றி சம்பந்தப்பட்டவர்கள் உடன் பதில் தரவேண்டுமென பாப்பரசரின் இலங்கைக்கான தூதுவர் பேராயர் மரியோ செனாறி வேண்டுகோள் விடுத்தார்.

## மேற்கோள்கள்


## உசாத்துணை
* தினக்குரல் செய்தி
* ஜிம் பிறவுண் அடிகளார் காணாமல் போனது தொடர்பில் மகிந்த அரசு நேர்மையாகச் செயற்படவில்லை: யாழ். ஆயர் குற்றச்சாட்டு

## இவற்றையும் பார்க்கவும்
* அல்லைப்பிட்டி
* இலங்கை இனப்பிரச்சினைக் காலக்கோடு

பகுப்பு:இலங்கையில் காணாமல் போனவர்கள்
பகுப்பு:2006 நிகழ்வுகள்
பகுப்பு:இலங்கையில் தனிநபர் படுகொலைகள்‎
சீனச் சமையல்

**சீனச் சமையல்**, பல நூற்றாண்டுகளாக சீனாவிலும் சீனர் சென்ற இடமெங்கும் வளர்த்தெடுக்கப்பட்ட, உலகின் சிறந்த சமையல்களில் ஒன்றாகும்.  இன்று உலகில் அதிகம் விரும்பி உண்ணப்படும் உணவுகளில் சீன உணவும் ஒன்று.  

சீனா ஒரு பெரிய நாடு ஆகும்.  வெவ்வேறு நிலப்பரப்புகளில் தனித்துவமான உணவு வழக்கங்கள் விருத்தி பெற்றன.  இன்று இவற்றை எட்டு பெரிய சமையல் மரபுகள் என வகைப்படுத்தப்பட்டுள்ளன.  அவையானைவை Anhui, Cantonese, Fujian, Hunan, Jiangsu, Shandong, சச்சுவான், and Zhejiang ஆகும்.  இவை தவிர பல்வேறு வேற வகைகளும் உண்டு.  சீனர் மேற்கு நாடுகளுக்கு புலம்பெயர்ந்த போது சமையல் துறையிலேயே அவர்கள் இலகுவாக தொழில்வாய்ப்புக்கள் பெறக்கூடியதாக இருந்தது.  இதில் மூலமே சீன உணவுகள் மேற்குநாடுகளில் ஒரு இன்றியமையாத இடம் பிடித்துக்கொண்டன.   

சீன சமையல் உணவு சிரமாக பெறப்படும் ஒரு சூழலில் வளர்ந்தது.  இதனால் எல்லாவித உணவுப் பொருட்களையும் சிறப்பாக பயன்படுத்துவதில் சீனர்கள் தேர்வு பெற்றனர்.  இதைச் சுட்ட சீனாவில் ஒரு பழமொழி உண்டு.  கால்கள் உள்ள எவற்றையும் நாம் உண்போம் நாற்காலிகளைத் தவிர, இறகுகள் உள்ள எவற்றையும் நாம் உண்போம் வானூர்திகளைத் தவிர.  அதற்கமைய மீன், கோழி, மாடு மட்டுமல்லாமல் பாம்பு, நாய், தவளை, பல்வேரு பூச்சிகள் என மனிதரைத் தவிர எல்லாவித உயிரனங்களையும் ருசியுடன் சமைக்க சீன சமையல் வழி சொல்கிறது.  

## உணவுக் கூறுகள்
சீனச் சமையலில் தோன்றிய சூழலைப் பொறுத்து அதன் உணவு வகைகளில் சில பண்டங்கள் கூடுதலாக அல்லது சிறப்பாக பயன்படுத்தப்படுகின்றன.  அவையே கீழே குறிக்கப்படும்..  

### மரக்கறிகள்
* :en:Tofu
* :en:Brussels
* :en:sprout
* காளான் (:en:Shiitake)
* :en:Bok choy
* சின்ன சோழான் 
* சோயா

### சுவைப் பதார்த்தங்கள்
* நல்லெண்ணெய் (எள்ளெண்ணெய்)
* :en:Hot sauce
* :en:Soy sauce
* :en:Plum sauce
* :en:Oyster sauce
* :en:Doubanjiang

## சீனரின் உணவு பற்றிய தத்துவம்
### ஐந்து சுவைகள்
* இனிப்பு
* உப்பு
* உறைப்பு
* புளிப்பு
* :en:Umami

இவற்றை இந்திய ஆறு சுவைகளுடன் ஒப்பிடலாம்: இனிப்பு, புளிப்பு, உவர்ப்பு, கசப்பு, கார்ப்பு மற்றும் துவர்ப்பு.  மேற்குலகள் நான்கு சுவைகலைக் குறிப்பிடுகின்றன.

## உணவுண்ணும் வழக்கங்கள்

## சீன பிரபல உணவுகள்
* சவ் மின் - (ஒல்லிய நூடில்ஸ் (கோதுமை))
* ஷன்காய் நூடில்ஸ் - (தடித்த நூடில்ஸ் & சோஸ்)
* சோப் சோய் (பொரித்த கலவைச் சோறு & மரக்கறி)
* பொரித்த சோறு - Fried Rice
* அதிஸ்ட குக்கி
* Spring Rolls

## சீனச் சமையல் கருவிகள்
* :en:Wok - வோக்
* :en:Cleaver (knife)
* குச்சி - chopsticks

பகுப்பு:சீனச் சமையல்
ஸ்பென்சர் பேர்சிவல்

**ஸ்பென்சர் பேர்சிவல்** (*Spencer Perceval*, நவம்பர் 1, 1762 – மே 11, 1812) பிரித்தானியாவின் அரசியல்வாதியும் ஐக்கிய இராச்சியத்தின் பிரதமராகவும் இருந்தவர். ஐக்கிய இராச்சியப் பிரதமர்களுள் கொலை செய்யப்பட்டவர் இவர் ஒருவரே.

இவர் 1809 ஆம் ஆண்டில் பிரித்தானியப் பழமைவாதக் கட்சியின் சார்பில் நிதி அமைச்சராகவும் (*Chancellor of the Exchequer*) மற்றும் கீழவைத் தலைவராகவும் தெரிவு செய்யப்பட்டுப் பின்னர் பிரதமரானார்.

இவரது காலத்திலேயே பிரித்தானியக் குடியேற்ற நாடுகளில் அடிமைத் தொழிலை இல்லாதொழிக்கும் சட்டம் கொண்டு வரப்பட்டது.

நாடாளுமன்ற வாயிலில் மே 11, 1812 இல் பேர்சிவலை மனநோய் உள்ள ஜோன் பெல்லிங்ஹம் என்பவன் சுட்டுக்கொன்று காவல்துறையினரிடம் சரணடைந்தான். இவன் பின்னர் ஒரு வாரத்தின் பின்னர் தூக்கிலிடப்பட்டான்.
left|thumb|பேர்சிவலின் படுகொலை (19ம் நூற்றாண்டு சித்திரம்

## மேற்கோள்கள்

## வெளி இணைப்புகள்
* ஸ்பென்சர் பேர்சிவல் பற்றிய மேலதிக குறிப்புகள் 

பகுப்பு:1762 பிறப்புகள்
பகுப்பு:ஐக்கிய இராச்சியத்தின் பிரதமர்கள்
பகுப்பு:கொலை செய்யப்பட்ட அரசியல் தலைவர்கள்
பகுப்பு:1812 இறப்புகள்
1812

**1812**  (**[[ரோம எண்ணுருக்கள்|MDCCCXII]]**) ஒரு புதன்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் திங்கட்கிழமையில் ஆரம்பமானது.

## நிகழ்வுகள்
* பெப்ரவரி 2 - ரஷ்யா கலிபோர்னியாவில் தோல் வர்த்தக குடியேற்றத்திட்டம் ஒன்றை ஆரம்பித்தது.
* பெப்ரவரி 7 - மிசூரி மாநிலத்தில் நியூ மாட்ரிட் என்ற இடத்தில் பெரும் நிலநடுக்கம் தாக்கியது.
* மார்ச் 26 - வெனிசுவேலாவில் கரக்காஸ் நகரம் நிலநடுக்கத்தால் அழிந்தது.
* ஏப்ரல் 30 - அமெரிக்காவில் உள்ள 50 மாகானங்களில் ஒன்றான லூசியானா 18வது மாநிலமாக இணைந்தது.
* மே 11 - லண்டனில் நாடாளுமன்றத்தில் வைத்து பிரித்தானியப் பிரதமர் ஸ்பென்சர் பேர்சிவல் சுட்டுக் கொல்லப்பட்டார்.
* மே 25 - இங்கிலாந்தில் ஜரோ என்ற இடத்தில் இடம்பெற்ற சுரங்க வெடி விபத்தில் 96 பேர் கொல்லப்பட்டனர்.
* மே 28 - ரஷ்ய-துருக்கி போர் முடிவுக்கு வந்தது.
* ஜூன் 18 - ஐக்கிய அமெரிக்காவுக்கும் ஐக்கிய இராச்சியத்துக்கும் இடையில் போர் மூண்டது.
* ஜூலை 12 - அமெரிக்கா கனடாவை ஊடுருவியது.
* ஜூலை 22 - வெல்லிங்டன் பிரபு தலைமையிலான பிரித்தானியப் படைகள் ஸ்பெயினில் சலமாங்கா என்ற இடத்தில் பிரெஞ்சுப் படைகளைத் தோற்கடித்தனர்.
* ஆகஸ்ட் 11 - இலங்கையில் தாவரவியல் பூங்கா அமைக்கபட்டது.
* செப்டம்பர் 14 - நெப்போலியனின் படைகள் மொஸ்கோவை அடைந்தன. மொஸ்கோ அந்நகர மக்களால் தீவைக்கப்பட்டது.
* அக்டோபர் 19 - நெப்போலியன் மொஸ்கோவில் இருந்து விலகத் தொடங்கினான்.
* டிசம்பர் 12 - ரஷ்யா மீதான பிரெஞ்சுப் படையெடுப்பு தோல்வியில் முடிவுற்றது.

## தேதி அறியப்படாதவை
* பின்லாந்தின் தலைநகர் தூர்க்குவில் இருந்து ஹெல்சிங்கிக்கு மாற்றப்பட்டது.
* இலங்கையில் உருளைக் கிழங்கு உற்பத்தி ஆரம்பிக்கப்பட்டது.
* அமெரிக்க மதப் பிரசாரகர்கள் இந்தியாவுக்கு முதன் முதலில் அனுப்பப்பட்டனர்.

## பிறப்புகள்
* பெப்ரவரி 7 - சார்ல்ஸ் டிக்கன்ஸ், ஆங்கில எழுத்தாளர் (இ. 1870)

## இறப்புகள்

## 1812 நாட்காட்டி

## மேற்கோள்கள்

பகுப்பு:1812
கண்ணீர்விடும் ஒட்டகத்தின் கதை

**கண்ணீர்விடும் ஒட்டகத்தின் கதை** (*The Story of the Weeping Camel*) என்பது 2003 ஆம் ஆண்டு வெளியான மங்கோலிய ஆவணப்படம். 2004 ஆம் ஆண்டு உலகெங்கும் வெளியானது. இப்படத்தை "பயம்பசுரென் தவா" (Byambasuren Davaa), லூயிகி 'வலோர்னி ( Luigi Falorni) சேர்ந்து எழுதி இயக்கினர். கோபி பாலைநிலத்தில் நாடோடிகளாக வாழும் மங்கோலிய மக்களில் ஒரு குடும்பம் எப்படி ஓர் இரட்டைத்திமில் ஒட்டகக் கன்றின் உயிரைக் காக்கின்றார்கள் என்பதே இப்படத்தின் கதையாகும். இப்படம் 77 ஆவது ஆஸ்கார் திரைப்பட விருதுக்குப் பரிந்துரைக்கப்பட்டது.

## கதை
கன்று ஈனும் பொழுது மிகவும் அல்லல் பட்டு ஈன்ற தாய் ஒட்டகம், தன் கன்றுக்குப் பாலூட்ட மறுக்கிறது. குட்டியும் தான் ஒதுக்கப்பட்ட துன்பத்தில், மக்கள் கறந்து கொடுத்த பாலையும் உண்ணாமல் பிடிவாதம் பிடிக்கிறது. அந்த மங்கோலியக் குடும்பம் எவ்வளவு முயன்றாலும் ஒட்டகம் தொடர்ந்து பாலூட்ட மறுக்கிறது. இது போன்று மறுக்கும் ஒட்டகங்களின் மனதை மாற்ற *ஹூஸ்* (Hoos) என்றழைக்கப்படும் ஒரு பௌத்த சமயச் சடங்கு உண்டு. இந்தச் சடங்கில் ஒருவர் வயலின் போன்ற கருவி கொண்டு இசைக்க வேண்டும். அதே ஊரில் அத்தகைய கலைஞர் இல்லாததால், அக்குடும்பச் சிறுவர்கள் இருவர் வெகு தொலவு சென்று பக்கத்து ஊரில் இசைக்கலைஞரை அழைத்து வருகின்றனர்.புத்த சமயச் சடங்கு ஒன்று செய்து, அந்த நரம்பிசைப் பின்னணியோடு, அக்குடும்பத்தைச் சேர்ந்த பெண்மணி, ஒட்டகத்தின் கழுத்தை மென்மையாக வருடிக்கொண்டே, மிக இனிய குரலில் இசைப்பாட்டு பாடுகிறார். ஒட்டகத்தின் கண்ணில் இருந்து நீர் வடிய வடிய, ஒட்டகம் தன் உள்ளம் மாறி பாலூட்டத் தொடங்குகிறது. இக்காட்சி உள்ளத்தை உருக்கி வியப்பூட்டும் ஒன்று.

## வெளியிணைப்புகள்
நேஷனல் ஜியோகிரா'விக் நிறுவனத்தின் தளத்தில் இத் திரைப்படம் பற்றிய செய்தி 

## மேற்கோள்கள்

பகுப்பு:ஆவணத் திரைப்படங்கள்
பகுப்பு:விலங்குகளைப் பற்றிய திரைப்படங்கள்
பகுப்பு:செருமானியத் திரைப்படங்கள்
கங்கை அமரன் நீரடி நீச்சல் பிரிவு

**கங்கை அமரன் நீரடி நீச்சல் பிரிவு** கடற்புலிகளின் ஒரு சிறப்புப் படையணி.  சிறப்பு உபகரணங்களின் உதவியுடன் கடலுக்கு அடியில் நீந்திச் சென்று கடல் கலங்களை அல்லது வேறு இலக்குகளைத் தாக்குவதே இந்த அணியின் செயற்பாடு.  ஆங்கிலத்தில் இத்தகைய படையணியை Frogman என அழைப்பர்.  இவர்களைத் தமிழில் தவளைமனிதர் எனலாம்.

இந்தப் படையணி லெப். கேணல் கங்கை அமரனின் பெயரைத் தாங்கியது.  இவரே கடற்புலிகளின் நீரடி நீச்சற்பிரிவினை வழிநடத்தியவர் .  கங்கை அமரன் 2001 ஆண்டு இலங்கைப் படையின் ஆழ ஊடுருவும் பிரிவால் கொல்லப்பட்டார்.

மே 09, 2008 அன்று கங்கை அமரன் நீரடி நீச்சல் பிரிவு ஏ-520 துருப்புக்காவி-விநியோகக்கப்பலை மூழ்கடித்தது.  இது இவர்களின் முக்கிய தாக்குதல்களில் ஒன்று 

## இவர்களால் நடத்தப்பட்ட தாக்குதல்களாக கருதப்படுபவை
* கொழும்புத் துறைமுகத் தாக்குதல்
* 1995 ஏப்ரல் 19 திருகோணமலை துறைமுகத்தில் ரணசுறு சூரயா மீது தாக்குதல்
* கற்பிட்டிக்கடற்பரப்பில் வைத்து சகரவர்த்தன கப்பல் மீதான தாக்குதல்

## இவற்றையும் பார்க்க
* கடற்புலிகள்
* புலிகளின் நீர்மூழ்கி கப்பல் பிரிவு
* விடுதலைப் புலிகளின் ஈரூடகப் படையணி
* :en:Frogman
* :en:Anti-frogman techniques

## மேற்கோள்கள்


## வெளி இணைப்புகள்

பகுப்பு:விடுதலைப் புலிகளின் படையணிகள்
கடலை மிட்டாய்

thumb|கடலை மிட்டாய்
**கடலை மிட்டாய்** (*Chikki*) என்பது உடைத்த நிலக்கடலை, கருப்பட்டி அல்லது வெல்லம் கொண்டு செய்யப்படும் இனிப்புச் சுவையுடைய ஒரு தின்பண்டம். வட இந்தியப் பகுதிகளில் *சிக்கி* என்ற பெயரில் இந்த இனிப்பு வெவ்வேறு மாறுதல்களுடன் செய்யப்படுகிறது. இதைப்போன்ற தின்பண்டம் தென் அமெரிக்க நாடுகளிலும் உண்ணப்படுகின்றன. தமிழ்நாட்டிலுள்ள தூத்துக்குடி மாவட்டம் கோவில்பட்டி கடலை மிட்டாய் பெயர் பெற்றது. கோவில்பட்டியில் தயாரிக்கப்படும் கடலை மிட்டாய்க்கு புவிசார் குறியீடு கிடைத்துள்ளது.

## தேவையானப் பொருட்கள்

கடலைமிட்டாய் ஒரு சிலப் பொருட்களை மட்டும் பயன்படுத்தித் தயாரிக்கப்படுகின்றது. முந்திரி, பாதாம், பிஸ்தா மற்றும் எள் முதலியவற்றை தனித்தனியாக பயன்படுத்திச் சிறப்பான வகையில் இவை தயாரிக்கப்படுகின்றன. வெல்லம் வழக்கமான இனிப்புப் பொருள் என்றாலும், சர்க்கரை சில சமயங்களில் அடிப்படையாகப் பயன்படுத்தப்படுகிறது. இது கிராமப்புற மற்றும் நகர்ப்புற தெற்காசியாவில் மிகவும் பிரபலமான இனிப்புப் பொருளாகும். தென்னிந்திய மாநிலமான தமிழ்நாட்டில், பெரும்பாலும் கடலை அதிக அளவில் பயன்படுத்தித் தயாரிக்கப்படுகிறது. பல மாநிலங்களில், சதுர மற்றும் வட்ட வடிவங்களிலும் கடலைமிட்டாய் கிடைக்கின்றன.

## தயாரிப்பு
உடைத்த நிலக்கடலையைக் கருப்பட்டிபாகில் இட்டு தேங்காய்த் துருவல் கலந்து செய்யப்படுடுகிறது. கருப்பட்டி மிகுதியாகக் கிடைக்காத பகுதிகளில் வெல்லமிட்டும் செய்யப்படுகிறது. கட்டம் கட்டமாய் வார்த்தும் உருண்டைகளாகப் பிடித்தும் விற்கின்றனர். சிலர் மனம் கூட்டும் பொருட்டு ஏலக்காயும் சேர்க்கின்றனர்.

புனே அருகிலுள்ள உலோனாவாலா என்ற சுற்றுலா பகுதியில் இவ்வினிப்பு பெயர் பெற்றது. அதிகளவிலான கடலை மிட்டாய்கள் மும்பை பகுதிகளில் உற்பத்தியாகின்றன.

## மேலும் காண்க
* கோவில்பட்டி

## சான்றுகள்

பகுப்பு:தின்பண்டங்கள்
பகுப்பு:தமிழர் இனிப்புகள்
பகுப்பு:இந்திய உணவுகள்
1656

**1656** (**[[ரோம எண்ணுருக்கள்|MDCLVI]]**) ஒரு சனிக்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் இவ்வாண்டு ஒரு செவ்வாய்க்கிழமையில் ஆரம்பமானது.

## நிகழ்வுகள்
*ஏப்ரல் 28 &ndash; மேற்கு ஆஸ்திரேலியாவில் வேர்குல்ட் டிரேக் (*Vergulde Draeck*) என்ற கப்பல் மூழ்கியது.
*மே 13 &ndash; ஒல்லாந்தர் போர்த்துக்கேயரிடம் இருந்து கொழும்பைக் கைப்பற்றினர்.
*டிசம்பர் &ndash; ஊசல் மணிக்கூடு கிறிஸ்டியான் ஹைஜன்ஸ் என்பவரால் கண்டுபிடிக்கப்பட்டது.

## தேதி அறியப்படாத நிகழ்வுகள்
* யூதர்கள் மீளவும் இங்கிலாந்துக்குள் வர அனுமதிக்கப்பட்டனர்.
* கிறிஸ்டியான் ஹைஜன்ஸ் சனிக் கோளின் வளையங்களை ஆராய்ந்து அவை பாறைகளினால் ஆனவை என்பதைக் கண்டறிந்தார்.
* தில்லியில் ஜும்மா மசூதி கட்டப்பட்டது.

## பிறப்புகள்
* வரத பண்டிதர், யாழ்ப்பாணத்துப் புலவர் (இ. 1716)

## இறப்புகள்
* பிப்ரவரி 16 &ndash; இராபர்ட் தெ நோபிலி, தமிழ்நாட்டில் சமயப்பணியாற்றிய கத்தோலிக்கத் துறவி (பி. 1577)

## மேற்கோள்கள்

## 1656 நாற்காட்டி
1650கள்

**1650கள்** என்றழைக்கப்படும் பத்தாண்டு காலம் 1650ஆம் ஆண்டு துவங்கி 1659-இல் முடிவடைந்தது.

## உலகத் தலைவர்கள்
* மூன்றாம் பிரெடெரிக், (டென்மார்க், 1648 - 1670) 
* பதினான்காம் லூயி, (பிரான்ஸ், 1643 - 1715)

## முகலாயப் பேரரசர்கள்
* ஷாஜகான் (1628-1658) 
* முராட் பாக்ஸ் (1658) 
* அவுரங்கசீப் (1659-1707)

## மேற்கோள்கள்
சின்ன பேரரசு (ராப் இசைக் குழு)

ஆங்கிலத்தில் Little Empires என அறியப்படும் **சின்ன பேரரசு** ஒரு ரொறன்ரோ ராப் இசைக் குழுவாகும்.  இது ஐந்து ஈழத்தமிழர்களைக் கொண்டிருக்கிறது.  இந்தக் குழு ஆங்கிலத்திலேயே பெரும்பாலான பாடல்களைப் பாடினாலும், ஈழத் தமிழர் பிரச்சினையை எடுத்து சொல்கிறது.  ரொறன்ரோ தமிழ் சமூகத்திலும் ஓரளவு வரவேற்பைப் பெற்றுள்ளது.  

## குழு உறுப்பினர்கள்
* த ரியல்
* சான்ஸ்கிரிற்
* மில்லான்
* 6 பாசிஸ்ற்
* டி.என்.எ பிளிற்ஸ்

## பாடல்கள்
* *வேகம்* 
* *Assination* 
* *Pain is power mix* 
* *No Country for us* 

## இவற்றையும் பாக்க
* தமிழ் ராப் இசை (சொல்லிசை)

## உசாத்துணைகள்
* Amita Handa. May 08, 2008. *Rappers Little Empire raise awareness about turmoil in Sri Lanka*.  Toronto Star. http://www.thestar.com/article/421551

## வெளி இணைப்புகள்
* http://www.myspace.com/littleempiremusic

பகுப்பு:கனேடியத் தமிழ் சொல்லிசைக் குழுக்கள்
யோகி பி உடன் நட்சத்ரா

**யோகி பி உடன் நட்சத்ரா** அல்லது யோகி பி அண்ட் நட்சத்ரா ஒரு முன்னணி தமிழ் ராப் இசைக் குழுவாகும்.  இந்த குழு தமிழ் ராப் இசையின் முன்னோடிக் குழுக்களில் ஒன்று.  இவர்களின் *மடை திறந்து* http://www.youtube.com/watch?v=eP7HOfHGaHg புகழ் பெற்ற தமிழ் சொல்லிசைப் பாடல்களில் ஒன்று.  இவர்களே தமது பாடலில் ராப் இசையை சொல்லிசை என்று எடுத்தாண்டனர்.  இவர்கள் மலேசியாவில் இயங்குகிறார்கள். 


## வெளி இணைப்புகள்

பகுப்பு:மலேசியத் தமிழ் சொல்லிசைக் குழுக்கள்
சக்ரசோனிக்

right|250px
**சக்ரசோனிக்** (Chakrasonic) ஒரு முன்னணி தமிழ் ராப் இசைக் குழுவாகும்.  இந்த குழு தமிழ் ராப் இசையின் முன்னோடிக் குழுக்களில் ஒன்று.  இவர்கள் மலேசியாவில் இயங்குகிறார்கள். 


## இசைத்தட்டுக்கள்
* கலை ஒரு போர் - 2001
* பிரம்மாக்களின் எழுச்சி - 2006
* வீர புராணம் - 2008

## பாடல்கள்
* *கோடி கேள்வியின் பதில்* Chakrasonic - Kodi Kelviyin Bathil (Malaysian Artist)  http://www.youtube.com/watch?v=er4JLbzh5jE&mode=related&search=http://www.youtube.com/watch?v=L8BUGtAIeaw&mode=related&search=http://www.youtube.com/watch?v=-dDFye3N2OI&mode=related&search=

## வெளி இணைப்புகள்
* Chakarasonic Fan Club

பகுப்பு:மலேசியத் தமிழ் சொல்லிசைக் குழுக்கள்
மைக்ரோசாப்ட் விசியோ

**மைக்ரோசாப்ட் விசியோ** விண்டோஸ் இயங்குதளங்களில் வெக்டர் முறையில் படம் வரையும் ஓர் மென்பொருள் ஆகும். இது ஸ்டாண்டர்ட் (நியம்) மற்றும் புரொபெஷனல் (தொழில்ரீதியான) பதிப்புக்களாகக் கிடைக்கின்றது. ஸ்டாண்டர்ட் மற்றும் புரொபெஷனல் ஆகிய இரண்டும் ஒரே இடைமுகத்தையே பாவிக்கின்ற பொழுதும் புரொபெஷனில் கூடுதலான டெம்லேட்டுக்கள் கிடைக்கின்றன. 

மைக்ரோசாப்ட் விசியோ கார்ப்பரேசனை 2000ம் ஆண்டு கையகப்படுத்தியது. விசியோ 2007 ஆனது 30 நவம்பர் 2006 அன்று வெளிவந்தது. 

விசியோ ஒர் தனித்துவமான மென்பொருளாக விசியோ கார்ப்பரேசனால் வெளியிடப்பட்டுவந்தது. மைக்ரோசாப்ட் கையகப்படுத்தி, ஆபிஸ் தொகுப்புடன் இணைத்துக் கொண்டபொழுதும் ஆபிஸ் மென்பொருளுடன் சேர்த்து வெளியிடவில்லை. 

## கோப்பு முறைகள்

*VSD - வரைபடம் (Diagram )
*VSS - வடிவம் (Shape (originally Stencil))
*VST - டெம்லேட் (Template)
*VDX
*VSX
*VTX

பகுப்பு:மைக்ரோசாப்ட்
பகுப்பு:மைக்ரோசாப்ட் ஆபிஸ் மென்பொருட்கள்
நைதரசன் ஆக்சைடு

**நைதரசன் ஆக்சைடு** (*Nitrogen Oxide*) அல்லது **நாக்சு** (NOx) என்பது பொதுவாக நைட்ரசனும் ஆக்சிசனும் சேர்ந்து உருவாகும் நைட்ரசன் ஆக்சைடு சேர்மங்களின் சுருக்கப் பெயராகும். குறிப்பாக ஒரு நைட்ரசன் மூலக்கூறும் ஒன்றோ இரண்டோ ஆக்சிசன் மூலக்கூறும் சேர்ந்து உருவாகும் நைட்ரிக் ஆக்சைடு (NO) அல்லது நைட்ரசன் டை-ஆக்சைடு (NO2) என்னும் வேதிச்சேர்மங்களே நாக்சு என்று வழங்கப்பெறும். இவை எரிப்புச் செலுத்தங்களில் (combustion processes), குறிப்பாக உயர்வெப்ப எரிப்புக்களின் போது உருவாகும் தன்மையுடையவை.

 
Image:Nitric-oxide-3D-vdW.png|**[[நைட்ரிக் ஆக்சைடு]]**, NO
Image:Nitrogen-dioxide-3D-vdW.png|**[[நைதரசனீர் ஒக்சைடு|நைட்ரசன் டை-ஆக்சைடு]]**, NO2
Image:Nitrous-oxide-3D-vdW.png|**[[நைட்ரசு ஆக்சைடு]]**, N2O
Image:Dinitrogen-trioxide-3D-vdW.png|**[[டை-நைட்ரசன் டிரை-ஆக்சைடு]]**, N2O3
Image:Dinitrogen-tetroxide-3D-vdW.png|**[[டை-நைட்ரசன் டெட்ரா-ஆக்சைடு]]**, N2O4
Image:Dinitrogen-pentoxide-3D-vdW.png|**[[டை-நைட்ரசன் பெண்டா-ஆக்சைடு]]**, N2O5


இயல்சூழ் (ambient) வெப்ப நிலைகளில் காற்றிலே கலந்திருக்கும் நைட்ரசனும் ஆக்சிசனும் ஒன்றோடு ஒன்று பிணைவதில்லை. ஆனால் தான்நகர்ச்சி வண்டிகளில் உள்ளெரிப்பு எந்திரங்களில் காற்றும் எரிபொருளும் கலந்து எரியும்போது மிக அதிக வெப்பம் உருவாகி, அந்த உயர்வெப்ப நிலைகளில் நைட்ரசனும் ஆக்சிசனும் ஒன்றோடு ஒன்று வேதிவினையாற்றி இணைந்து பலவித நைட்ரசன் ஆக்சைடு சேர்மங்களை உருவாக்குகின்றன. அதனால், வாகன நெரிசல் அதிகம் இருக்கும் பெருநகர்ப்புறங்களில் காற்றில் இந்த நாக்சுச் சேர்மங்களின் கலப்பு அதிகமாக இருக்கும்.

நாக்சு மூலக்கூறுகளும் ஆவியாகும் கரிமச் சேர்வைகளும் சூரிய ஒளியில் வேதிவினையாற்றும்போது சூழல் மாசுபடுகிறது. குறிப்பாக வேனிற்காலங்களில் இந்தப் பிரச்சினை அதிகமாகி, ஆசுத்துமா உள்ளவர்களுக்கும், குழந்தைகளுக்கும், வயதானவர்களுக்கும், மூச்சுத் தொந்தரவுகளும், நுரையீரல் பாதிப்புகளும் ஏற்பட முதன்மைக் காரணிகளாகின்றன.

காற்றிலே கலந்திருக்கும் ஈரப்பதத்தினோடு வேதிவினையாற்றி அமில மழைக்கும் இவை காரணமாகின்றன. கீழ்க்கண்ட சமன்பாட்டின் மூலம் இந்த வேதி வினையைக் குறிக்கலாம்.

2NO2 + H2O → HNO2 + HNO3

## நாக்சு தரும் பிரச்சினைகள்

* புவிநிலையில் ஓசோன் உருவாக ஒரு முக்கியமான பொருளாக நாக்சு இருக்கிறது. ஓசோன் மூச்சுத் தொந்தரவுகளை உருவாக்க வல்லது. 
* வேதிவினைகளின் வழியாக உருவாகும் நைட்ரேட்டு துகள்களும் நைட்ரசன் டை-ஆக்சைடு இவையும் மூச்சுப் பிரச்சினைகளுக்குத் துணைபோகும் பொருட்கள்.
* அமில மழை பெய்யக் காரணமாகிறது. 
* மண்ணுக்கு அதிகச்சத்தாக அமைந்து நீரின் தரம் குறையக் காரணமாக இருக்கிறது. 
* சூழ்வெளித் துகள்கள் அதிகரிக்கக் காரணமாயிருந்து, பார்வை மங்கல் பிரச்சினைகளையும் உருவாக்குகிறது. 
* நச்சு வேதிப் பொருட்கள் உருவாகக் காரணமாக இருக்கிறது. 
* புவி வெப்பத்திற்கு ஒரு முக்கிய காரணியாக இருக்கிறது.

நாக்சும், அதன் வேதிவினைச் சேர்மங்களும் காற்றிலே பரவக் கூடியவை என்பதால், அவை உருவாகும் இடங்களில் மட்டுமின்றி அவற்றை ஒட்டியுள்ள பிற பகுதிகளிலும் மேற்கண்ட பிரச்சினைகளைப் பார்க்கலாம். அதனால், நாக்சைக் குறைக்கும் முறைகளை அது உருவாகும் இடத்தில் மட்டுமின்றி, அதனை ஒட்டிய சுற்றுப் பகுதி முழுவதும் கையாள வேண்டும்.

## வெளி இணைப்புகள்
NOx - How nitrogen oxides affect the way we live and breathe

பகுப்பு:மாசுகள்
பகுப்பு:ஆக்சைடுகள்
பகுப்பு:வேதிப் பொறியியல்
பகுப்பு:தொழிற்சாலை வாயுக்கள்
பகுப்பு:கனிம நைதரசன் சேர்மங்கள்
கிறிசான்

right|250px
**கிறிசான்** ஒரு ராப் இசைக் கலைஞர் ஆவார்.  இலங்கையைச் சேர்ந்த இவர் தமிழ், சிங்களம், ஆங்கிலம் ஆகிய மொழிகளில் பாட வல்லவர்.  இவர் இப்போது இங்கிலாந்தில் இயங்குகிறார்.  

## வெளி இணைப்புகள்
* http://sl2uk.com/content/krishan.shtml 
* Sinhala Jukebox Krishnan songs 

பகுப்பு:தமிழ் ராப் இசை
பகுப்பு:பிரித்தானிய இலங்கைத் தமிழ் வம்சாவளி மக்கள்
உலக நாகரிகங்கள் அட்டவணை

**கவனிக்க: இந்த அட்டவணை சில கூற்றுகளைப் பொதுமைப்படுத்துகிறது.  இது இந்த சிக்கலான தலைப்பை புரிந்து கொள்ள மேலோட்டமான ஒரு தொடக்கம் மட்டுமே.  நீங்களும் மேலும் துல்லியமான தகவல்களைச் சேர்த்து மேம்படுத்தலாம்.**

## இவற்றையும் பாக்க
* :en:Wikipedia:WikiProject Tamil civilization
* :en:Clash of Civilizations

பகுப்பு:அட்டவணைகள்
பகுப்பு:நாகரிகங்கள்
ஏகே-47

**ஏகே-47** (*Ak-47*, 1947 இன் ஆட்டோமெட் கலாசுனிக்கோவ் என்பதன் சுருக்கமே ஏகே47 தானியங்கி துப்பாக்கி ஆகும்) '''7.62 மிமீ'''  தாக்குதல் துப்பாக்கி சோவியத் ஒன்றியத்தில் மிக்கைல் கலாசுனிக்கோவ் என்பவரால் இரு வகையாக உருவாக்கப்பட்டது.

ஒன்று நிலையான பிடியுடன் (*Fixed Stock*) கூடிய ஏகே 47 மற்றொன்று ஏகேஎஸ் 47 உலோகத் தோள்தாங்கு பிடியுடன் (*Metal shoulder stock*) தயாரிக்கப்பட்டது.

இந்தத் துப்பாக்கி 1944 முதல் 1946 வரை வீரர்கள் பழகுவதற்காக  சோதனை முயற்சியாக இராணுவத்தில் பயன்படுத்தப்பட்டது. 1949 முதல் அதிகாரப்பூர்வமாக  சோவியத் இராணுத்தில் சுடுகலனாக (*Carbine*) அல்லது துப்பாக்கியாக சேர்க்கப்பட்டது.

இதுதான் முதன் முதலில் *குறைந்த செலவில்* நீடித்து உழைக்கக்கூடிய, பயன்படுத்துவதற்கு எளிதான தன்மையுடன் தயாரிக்கப்பட்ட நவீன துப்பாக்கியாகும். உலகளவில் அதிகமாகப் பயன்படுத்தப்படும் துப்பாக்கியும் இதுவே.

இரண்டாம் உலகப்போரின் போது தயாரிக்கத் தீர்மானிக்கப்பட்டு அதன்படி உருவாக்கப்பட்டு உலகப்போர் முடிவுற்றபின் பயன்பாட்டுக்கு வந்தது.

## மேற்கோள்கள்

பகுப்பு:தாக்குதல் மரைகுழல் துப்பாக்கிகள்
அரசாட்சி முறைமை

ஒரு சமூகத்தின் பொதுத் தேவைகளை நிவர்த்தி செய்ய அமைக்கப்படும் ஒரு அதிகாரபூர்வ அமைப்பே அரசு ஆகும்.  அந்த அரசு அந்த சமூகத்தின் பல்வேறு வளங்களை பயன்படுத்தி நிர்வாகித்து இயன்றவரை எல்லோரின் பாதுகாப்பையும் நலங்களையும் உரிமைகளையும் பேணவதை நோக்கா கொண்டு செயற்படும்.  பொதுவாக எல்லா அரசகளுக்கும் இதுவே இலக்காக இருப்பினும் இதை எப்படி செய்வது என்ற கொள்கையில், அணுகுமுறையில், நடத்தையில் வேறுபாடுகள் உண்டு.  
அரசின் முடிவெடுக்கும் அதிகாரம் கொண்ட தலைமையை தீர்மானிக்கும் முறையையும், அரசு நிர்வாகிக்கும் அல்லது செயற்படும் முறையையும் **அரசியல் முறை** குறிக்கிறது.

## மேற்கோள்கள்

பகுப்பு:அரசாட்சி முறைமைகள்
பெரிய சமயக் குழுக்கள்

பெரிய சமயக் குழுக்களின் பட்டியல்:

## சமய தொகையியல்
### பெரிய சமயங்கள்

### நடுத்தர அளவு சமயங்கள்

## பற்றுதல் போக்கு
## உலக கிறித்தவ கலைக்களஞ்சியம்

## இவற்றையும் பார்க்க
* உலகின் சமயங்கள்

## உசாத்துணை

பகுப்பு:சமயம்
பகுப்பு:அட்டவணைகள்
நீராவிச்சுழலி

[thumb|350px| [சீமென்சு நிறுவனத்தின் **நீராவிச்சுழலி**]]

**நீராவிச்சுழலி** (*steam turbine*) என்பது உயரழுத்த நீராவியில் இருக்கும் வெப்ப ஆற்றலை இயக்க ஆற்றலாக மாற்றும் ஒரு கருவி.இதன் நிகழ்கால வடிவம்  சர் சார்லசு பார்சன்சு அவர்களால் 1884 இல் புனையப்பட்டது. 

நீராவிப் பொறியும் வெப்ப ஆற்றலை எந்திர வேலையாக மாற்றவல்லது என்றாலும், நீராவிச்சுழலியின் உயர்வெப்பத் திறன், பெரும்பாலான நீராவிப் பொறிகளை வழக்கில் இருந்து  நீக்கிவிட்டது. அதோடு நீராவிப் பொறிகளைப் போல முன்பின்  ஊடாட்டத்தைத் தராமல், சுழலிகள் சுழற்சியைத் தருவதால், மின்னாக்கிகளை  இயக்கப் பொருத்தமானவை ஆகின. 

இன்றைய உலகின் பெரும்பாலான மின்னாக்கத்துக்கு  நீராவிச் சுழலிகளே பயன்படுகின்றன.ஒற்றைக் கட்டம் என்றில்லாமல் பல கட்டங்களில் நீராவியைப் பயன்படுத்துவதால் இவற்றின் வெப்ப இயக்கவியல் திறன் கூடுகிறது.

## வரலாறு

நீராவிச் சுழலியின் முதல் வடிவமைப்பு பொம்மையை விடச் சற்றே மெல்லனதாக அமைந்தது. இது எதிர்வினை நீராவிச் சுழலி எனப்பட்டது. இது அலெக்சாந்திரியாவின் கணிதவியலாளர் ஈரோ விவரித்த நீராவிக் கருவியை ஒத்திருந்த்து எனலாம்.  ஆட்டோமன் எகிப்து பேரரசில் வாழ்ந்த  தகி அல்-தின் விவரித்த நீராவிச் சுழலி நடைமுறையில் சுழலும் சமையல் உதவியாகப் பயன்படுவதாக அமைந்தது. இத்தாலியைச் சேர்ந்த ஜியோவன்னி பிராங்கோவும் நீராவிச் சுழலியை விவரித்துள்ளார் (1629). தாகி அல்-தின்னும் வில்கின்சுவும் விவரித்த கருவிகள் இப்போது நீராவித் தூக்கி எனப்படுகின்றன.

## மேற்கோள்கள்

## வெளி இணைப்புகள்
* Introduction to the steam turbine 
* Photo tour of a 1,300 MW coal plant (The Zimmer Power Station, Moscow, Ohio, USA)

பகுப்பு:வெப்பப் பொறிகள்
மலாய் மக்கள்

**மலாயர்** (*Malays*, , சாவி: ) அல்லது **மலாய் மக்கள்** எனப்படுவோர் கிழக்கு சுமத்திரா, மலாய் தீபகற்பம், கடலோர போர்னியோ, மேலும் இவற்றிற்கிடையே அமைந்துள்ள சிறிய தீவுகளையும் உள்ளடக்கிய இடங்களைப் பூர்வீகமாகக் கொண்ட ஒரு ஆசுத்திரோனேசிய இனமதக் குழுவாகும். இந்த இடங்கள் இன்று மலேசியா, இந்தோனேசியா (கிழக்கு மற்றும் தெற்கு சுமத்திரா, பாங்கா பெலித்துங் தீவுகள், மேற்கு கலிமந்தான், ரியாவு தீவுகள்), தாய்லாந்தின் தெற்குப் பகுதி (பட்டாணி, சாத்துன், சோங்க்லா, யாலா, நாரதிவாட்), சிங்கப்பூர் மற்றும் புருணை தருசலாம் ஆகிய நாடுகளின் ஒரு பகுதியாகும்.

பல மலாய் துணைக்குழுக்களிடையே, முக்கியமாக கடல்சார் தென்கிழக்காசியாவில் உள்ள பல்வேறு பிராந்திய இனங்கள், பழங்குடியினரின் நூற்றுக்கணக்கான ஆண்டு குடியேற்றம் மற்றும் ஒருங்கிணைப்பு காரணமாக, கணிசமான மொழியியல், பண்பாடு, கலை, சமூக வேறுபாடுகள் உள்ளன. வரலாற்று ரீதியாக, மலாய் மக்கள் முதன்மையாக மலாயிக்கு மொழி பேசும் ஆசுத்திரோனேசியர்கள், மேலும் பல பண்டைய கடல் வணிக மாநிலங்களையும் இராச்சியங்களையும் நிறுவிய ஆசுத்திரேசியப் பழங்குடியினரிடமிருந்து முதன்மையாக வந்தவர்கள், குறிப்பாக புரூணை, கெடா, இலங்காசுக்கா, கங்கா நகரம், சி து, நக்கோன் சி தம்மரத்ம் பகாங், மெலாயு, சிறீவிஜயம் ஆகியவைகளைக் குறிப்பிடலாம்.

15-ஆம் நூற்றாண்டில் மலாக்கா சுல்தானகத்தின் தோற்றம் மலாய் வரலாற்றில் ஒரு பெரிய புரட்சியைத் தூண்டியது, இதன் முக்கியத்துவம் அதன் தொலைநோக்கு அரசியல், பண்பாட்டுப் பாரம்பரியத்தில் தங்கியிருந்தது. மலாயிசத்தின் பொதுவான உறுதியான குறிப்பான்களான இசுலாத்தின் சமயம், மலாய் மொழி, மரபுகள் போன்றவை, இந்தக் காலத்திலேயே சகாப்தத்தில் பிரகடனப்படுத்தப்பட்டதாகக் கருதப்படுகிறது, இதன் விளைவாக மலாய் ஒரு பெரிய இனமதக் குழுவாக இப்பகுதியில் உருவெடுத்தது. இலக்கியம், கட்டிடக்கலை, சமையல் மரபுகள், பாரம்பரிய உடை, கலை நிகழ்ச்சிகள், தற்காப்புக் கலைகள், அரச நீதிமன்ற மரபுகள் ஆகியவற்றில், மலாக்கா ஒரு தரநிலையை அமைத்தது, பின்னர் வந்த மலாய் சுல்தான்கள் இதனைப் பின்பற்றினர். மலாய் தீபகற்பம், சுமாத்திரா, போர்னியோவில் உள்ள மலாய் சுல்தான்களின் பொற்காலம் அவர்களின் குடிமக்களில் பலரைக் கண்டது, குறிப்பாக பத்தாக்கு, தயாக்கு, ஒராங் அசுலி, ஒராங் லாட் போன்ற பல்வேறு பழங்குடி சமூகங்கள் இசுலாமியமயமாக்கல், மலாய்மயமாக்கலுக்கு உட்பட்டன. வரலாற்றின் போக்கில், "மலாய்" என்ற சொல் "மலாய் உலகில்" உள்ள பிற இனக்குழுக்களுக்கும் நீடிக்கப்பட்டது; இந்தப் பயன்பாடு தற்காலத்தில் மலேசியா, சிங்கப்பூர் போன்றவற்றில் மட்டுப்படுத்தப்பட்டுள்ளது, இந்த இனக்குழுவிலிருந்து குடியேறியவர்களின் வழித்தோன்றல்கள் 'அனக் தகாங்' ("வணிகர்கள்") என்று அழைக்கப்படுகின்றனர், அத்துடன் இவர்கள் பெரும்பாலும் இந்தோனேசியத் தீவுக்கூட்டங்களான அச்சே, பஞ்சாரியர், பூகிசு, மாண்டெய்லிங், மினாங்கபாவு, சாவகம் போன்றவற்றைச் சேர்ந்தவர்கள்.

மலாயர்களின் வரலாறு முழுவதும், இவர்கள் ஒரு கடலோர-வணிக சமூகமாக அறியப்பட்டுள்ளனர். இவர்கள் மினாங்கு, அச்சே போன்ற பிற உள்ளூர் இனக்குழுக்களின் பல பண்பாட்டுக் கூறுகளை உள்வாங்கி, பகிர்ந்து கொண்டு அவற்றைப் பரப்பினர்.

## குறிப்புகள்

## மேற்கோள்கள்

## வெளி இணைப்புகள்
* Dayak Parang  - Find out more about one of the Malay's  most used swords
* Queens of Pattani 


பகுப்பு:தென்கிழக்காசிய இனக்குழுக்கள்
பகுப்பு:மலாயா
பகுப்பு:மலாய் தீபகற்பம்
பகுப்பு:மலேசிய இனக்குழுக்கள்
பகுப்பு:ஆஸ்திரனேசிய இனக்குழுக்கள்
பகுப்பு:மலேசிய மக்கள்
பகுப்பு:புரூணை
பகுப்பு:இந்தோனேசிய மக்கள்
பகுப்பு:முசுலிம் குமுகங்கள்
எல்செவியர்

thumb
**எல்செவியர்** (Elsevier) உலகின் மிகப் பெரிய மருத்துவ, அறிவியல் பதிப்பகம் ஆகும். இது றீட் எல்செவியர் குழுமத்தின் ஓர் நிறுவனம் ஆகும். நெதர்லாந்தின் ஆம்ஸ்டர்டம் நகரத்தில் தலைமையகத்தைக் கொண்டியங்கும் இப்பதிப்பகம் இங்கிலாந்து, ஐக்கிய அமெரிக்கா உள்ளிட்ட பல நாடுகளில் இயங்குகிறது. இப்போதுள்ள எல்செவியர் நிறுவனம் 1880 இல் உருவானது.

## மேற்கோள்கள்

பகுப்பு:பதிப்பகங்கள்
பகுப்பு:கல்வி ஆய்விதழ் வெளியீட்டாளர்கள்
பிளக்வெல் பதிப்பகம்

**பிளக்வெல்** (Blackwell Publishing) உலகின் குறிப்பிடத்தக்க பதிப்பகங்களுள் ஒன்றாகும். இது இங்கிலாந்து, ஐக்கிய அமெரிக்கா, அவுஸ்திரேலியா, சீனா, டென்மார்க், ஜெர்மனி, சிங்கப்பூர் உள்ளிட்ட பல நாடுகளில் இயங்குகிறது. ஒக்ஸ்போர்ட்டைச் சேர்ந்த இரு நிறுவனங்களின் இணைவால் உருவான இந்த நிறுவனம் 2007 இல் யோன் வில்லி அன் சன்சால் வாங்கப்பட்டது.

பகுப்பு:பதிப்பகங்கள்
பகுப்பு:கல்வி ஆய்விதழ் வெளியீட்டாளர்கள்
யோன் வில்லி அன் சன்ஸ்

**யோன் வில்லி அன் சன்ஸ்** (John Wiley & Sons) ஓர் உலகளாவிய பதிப்பகம் ஆகும். நூல்கள், ஆய்விதழ்கள், கலைக்களஞ்சியங்களை அச்சிலும் இணையத்திலும் வெளியிடுகிறது. இது 1807 இல் சார்ள்ஸ் வில்லியால் ஐக்கிய அமெரிக்காவின் மான்காட்டனில் தொடங்கப்பட்டதாகும். 2007 இல் பிளக்வெல் நிறுவனத்தை வாங்கிக் கொண்டது.

பகுப்பு:பதிப்பகங்கள்
பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
பன்மொழிப் பாடல்

பல்வேறு மொழிகள் கலந்து பாடப்படும் பாடல் **பன்மொழிப் பாடல்** எனப்படும்.  தமிழர்கள் பன்மொழிச் சூழலில் வாழ்வதால் தமிழ் மொழி கலந்தும் பல பன்மொழிப் பாடல்கள் உண்டு.  பன்மொழிப் பாடல்கள் பன்மொழிச் சமூகங்களுக்கிடையே நடைபெறும் ஊடாடலையும் இணக்கப்போக்கையும் சுட்டி நிற்கின்றன.  

## பாடல்கள்
### தமிழ் சிங்களம்
* நம்மூரை விலகிப் போனால் - http://www.youtube.com/watch?v=QrsNXsKlZ4Y
* ரன் ரன் - http://www.youtube.com/watch?v=TE2iHzXQEdw

பகுப்பு:இசை
போரியல் உத்தி

ஒரு போரின் இறுதி வெற்றியைப் பெறத்தக்கவாறு திட்டமிட்டு படைத்துறை வளங்களைப் பயன்படுத்தலை **போரியல் மூல உபாயம்** குறிக்கின்றது.  போர்த் தந்திரம் என்றும் குறிக்கலாம்.

போர்க்களத்தின் உடனடிச் சூழலுக்கேற்ப போர் உத்திகள் இலவில் மாற்றப்படலாம்.  ஆனால் தொலைநோக்குள்ள ஆணித்தரமான மூல உபாயம் இறுதி வெற்றிக்கு தேவை.

## மேற்கோள்கள்

பகுப்பு:போர் அறிவியல்
போர்த் தந்திரம்

களத்தில் படையணிகளையும் ஆயுதங்களையும் தகுந்தவாறு பயன்படுத்தி வெற்றிக்கு வழிசெய்யும் நுட்பங்களே **போர் உத்திகள்** ஆகும்.  போரியல் மூல உபாயம் மேல் நிலைத் திட்டமிடலை கவனத்தில் கொள்கிறது.  போர் உத்திகள் கீழ்நிலை களமுனைத் திட்டமிடலை குறிக்கிறது.

## குறிப்புகள்

## மேற்கோள்கள்

பகுப்பு:போர் அறிவியல்
போர் ஏற்பாடுகள்

எவை ஏலும், எப்படி ஏலும், ஏன் ஏலும், எதனால் ஏலும் என்னும் தன்மைகளை ஆய்ந்து தேர்ந்து அமைப்பது ஏற்பாடு.
**போர் ஏற்பாடுகள்** என்பது படையணிகளை நகர்த்தல் பேணிதல் தொடர்பான திட்டமிடலையும் நடைமுறைப்படுத்தலையும் குறிக்கிறது.  போர் ஏற்பாடுகள் கவனிக்கும் கூறுகளில் பின்வருவன அடங்கும்:
* உணவு, ஆயுதம், வாகனம் ஆகியவற்றின் விநியோகம்
* காயப்பட்டோரை அகற்றுதல், பாதுகாத்தல், மருந்தளித்தல்
* களமுனை கட்டுமானங்கள், தளங்கள் ஆகியவற்றை கட்டுதல், செயற்படுத்தல், பாதுகாத்தல்
* களமுனைச் சேவைகள்

## மேற்கோள்கள்

பகுப்பு:போர் அறிவியல்
உத்தி

போர்க் களத்தில் படையணிகளையும் ஆயுதங்களையும் தகுந்தவாறு அணிவகுத்து எதிரிக்கு அதிகப்படியான கேடு விளைவிக்கும் நுட்பமே **போர் வியூகம்** ஆகும்.  சுற்றிவளைத்தல், ஊடறுத்தல், தற்கொலைத்தாக்குதல்கள் **போர் வியூகங்களாக** கருதப்படலாம்.  போர் உத்திகள் என்ற கருத்துருவுடன் ஒப்பிடுகையில் களத்தில் படையணியை எப்படிப் பரப்பித் தாக்குதலை ஏதுவாக்குவது என்பதை போர் வியூகம் சிறப்பாகச் சுட்டுகிறது.

மகாபாரதப் கதையில் பல்வேறு போர் வியூகங்கள் பற்றி விபரங்கள் உள்ளன.

## மேற்கோள்கள்

பகுப்பு:போர் அறிவியல்
கல்விமலர்

**கல்விமலர்** என்பது தமிழ், ஆங்கிலம் மற்றும் பல்வேறு இந்திய மொழிகளில் கல்வித் தகவல்களை வழங்கும் நோக்கத்துடன் 2008 மே 9 ஆம் தேதி முதல் இயங்கத்தொடங்கிய இணையத்தளம் ஆகும்.

## நோக்கம்
மாணவர்கள் தங்களுக்கு விருப்பமான உயர்கல்வியை தேர்வு செய்யவும், சமுதாயத்தில் அனைத்துத் தரப்பினரும் கல்வியில் சிறந்து விளங்க வேண்டும் என்ற நோக்கத்துடன் இந்த இணையத்தளம் துவக்கப்பட்டுள்ளது.

## தகவல் சேகரிப்பு
இத்தளத்தில் உள்ள தகவல்களை வல்லுனர்கள், கல்வியாளர்கள், எழுத்தாளர்கள் தேடித் தொகுத்துள்ளனர். சென்னையைத் தலைமையிடமாகக் கொண்டு இயங்கும் இந்த இணையத்தளத்தை கல்வி ஆர்வலர் இல. ஆதிமூலம் தலைமையில், ஆறு பேர் கொண்ட நிர்வாகக்குழு இயக்கி வருகிறது. நூறு பேர் கொண்ட குழு இதற்கான தகவல்களை மூன்று மாதங்களாக வெவ்வேறு இடங்களுக்குச் சென்று தகவல்களைத் தேடி தொகுத்துள்ளனர்.

## சேவைகள்
கல்வித் துறையில் பல்வேறு வல்லுனர்களிடமிருந்து ஆலோசனைகள் பெற்றுக் கொள்ளவும், ஐயங்களை  தீர்த்துக் கொள்ளவும் இந்த இணையத்தளத்தில் வசதி செய்யப்பட்டுள்ளது.  தமிழகம் மட்டுமல்லாது, இந்தியாவிலுள்ள பல்கலைக்கழகங்கள், கல்லூரிகள், கல்வி நிறுவனங்கள் துறைவாரியாக பிரிக்கப்பட்டுள்ளன. சிறப்புப் பயிற்சி அளிக்கும் நிறுவனங்கள், வேலை வாய்ப்புக்குத் தகுதிப்படுத்தும் படிப்புகள் பற்றியும் இத்தளத்தில் தகவல்கள் இடம்பெற்றுள்ளன. பன்னிரெண்டாம் வகுப்பு முடித்தவர்களுக்கு நேரடியாக பயன் அளிக்கும் வகையில் இத்தளம் துவக்கப்பட்டிருந்தாலும் கூட, இளங்கலைப் படித்த பின்னர் படிக்கக்கூடிய, முதுகலை, சிறப்புப் படிப்புகள், தொழில் படிப்புகள், அரிய படிப்புகளின் தொகுப்புகள் உள்ளன.

கல்விக்கடன் பெறுவதற்கான வழிமுறைகள், ஏராளமான துறைகளில் புலமைப்பரிசில் பெறுவதற்கான முறைகள், நுழைவுத் தேர்வுக்கு தயாராவதற்கு மாதிரித் தேர்வு, வினா தொகுப்புகள், வெற்றி பெறுவதற்கான வழிகாட்டல்கள், கல்வித் துறையில் அறிந்து கொள்ள வேண்டிய செய்திகள், கட்டுரைகள், பெற்றோர்களுக்கான குறிப்புகள் முதலிய தகவல்கள் இத்தளத்தில் உள்ளன.

கல்லூரிகளை ஒப்பிட்டு சிறந்த கல்லூரியை தேர்வு செய்யவும், முக்கியத் தேர்வுகளை குறுஞ்செய்தி மூலம் நினைவூட்டவும் இத்தளத்தில் சிறப்பு வசதி செய்யப்பட்டுள்ளது. 

## வெளி இணைப்புகள்
* kalvimalar.com கல்விமலர் இணையத்தளம்

பகுப்பு:கல்வி பற்றிய தமிழ் வலைத்தளங்கள்
ஒக்ஸ்போர்ட் பல்கலைக்கழகப் பதிப்பகம்

**ஒக்ஸ்போர்ட் பல்கலைக்கழகப் பதிப்பகம்** அல்லது **ஆக்ஸ்போட் பல்கலைக்கழகப் பதிப்பகம்** (*Oxford University Press*) ஒக்ஸ்போர்ட் பல்கலைக்கழகத்தின் வெளியீட்டுப் பிரிவு ஆகும். உலகின் மிகப் பெரிய பல்கலைக்கழகப் பதிப்பகம் இதுவாகும். இந்தியா, பாகிஸ்தான், கனடா, அவுஸ்திரேலியா, நியூசிலாந்து, மலேசியா, சிங்கப்பூர், நைஜீரியா போன்ற பல நாடுகளில் கிளைகளைக் கொண்டுள்ளது.

## மேற்கோள்கள்

பகுப்பு:பதிப்பகங்கள்
பகுப்பு:கல்வி ஆய்விதழ் வெளியீட்டாளர்கள்
கேம்பிறிட்ஜ் பல்கலைக்கழகப் பதிப்பகம்

**கேம்பிறிட்ஜ் பல்கலைக்கழகப் பதிப்பகம்** (*Cambridge University Press*) கேம்பிறிட்ஜ் பல்கலைக்கழகத்தின் வெளியீட்டுப் பிரிவு ஆகும். 1584 இல் முதலாவது நூலைப் பதிப்பித்தது. அமெரிக்கா, ஐரோப்பா, மத்திய கிழக்கு, ஆசியா போன்ற உலகின் எல்லாப் பகுதிகளிலும் களஞ்சியங்களையும், துணை நிறுவனங்களையும் கொண்டுள்ளது.

பகுப்பு:பதிப்பகங்கள்
பகுப்பு:கல்வி ஆய்விதழ் வெளியீட்டாளர்கள்
ஆப்பிள் நிறுவனம்

**ஆப்பிள் நிறுவனம்** (முந்தையப்பெயர்: ஆப்பிள் கம்ப்யூட்டர் நிறுவனம்) ஒரு அமெரிக்கக் கணினி மற்றும் நுகர்வோர் இலத்திரனியல் கருவிகள் நிறுவனமாகும். இந்த நிறுவனமானது 1976 ஆம் வருடம் ஏப்ரல் முதலாம் நாள் குபெர்டினோ, கலிபோர்னியாவில் துவங்கப்பட்டது. கணினி மட்டுமின்றி ஐப்பாடு, ஐஃபோன் போன்ற நுகர்வோர் இலத்திரனியல் கருவிகள் மற்றும் மாக் ஓ.எசு பணிசெயல் முறைமை, ஃபைனல் கட் ப்ரோ, ஐடியுன்ஸ், ஐலைஃப் போன்ற மென்பொருளையும் உருவாக்குகிறது இந்த நிறுவனம்.
இந்த நிறுவனத்தின் பிரதம நிறைவேற்று அதிகாரியாவும் (CEO), தவிசாளராகவும் ஸ்டீவ் ஜாப்ஸ் விளங்கினார். 2010 செப்டம்பர் கணக்கெடுப்பின் படி, உலகளவில் இந்நிறுவனத்தில் 49,400 பேர் வேலை செய்கிறார்கள்.

ஸ்டீவ் ஜாப்ஸ் , ரொனால்டு வாய்ன் மற்றும் ஸ்டீவ் வோஸ்னியாக் ஆகிய நண்பர்களுடன் இணைந்து ஆப்பிள் கம்ப்யூட்டர் நிறுவனத்தை 1976 ஏப்.,1ல் தொடங்கினார். இந்நிறுவனம் பர்சனல் கம்ப்யூட்டர், எலக்ட்ரானிக்ஸ், "ஐ-பேட்', "ஐ-போன்'," ஐ-பாட்' உள்ளிட்ட தயாரிப்புகளில் தனிச்சிறப்பு பெற்றது.
ஆப்பிள் நிறுவன கம்ப்யூட்டர்கள், "மேக் ஓஎஸ் எக்ஸ்' எனும் ஆப்பரேட்டிங் சிஸ்டத்தில் செயல்படுகின்றன. 1985ல் ஆப்பிள் நிறுவனத்தில் இருந்து விலகிய ஸ்டீவ் ஜாப்ஸ் , "நெக்ஸ்ட்' எனும் கம்ப்யூட்டர் நிறுவனத்தைத் தொடங்கினார். 1996ல் ஆப்பிள் நிறுவனம், ஸ்டீவ் ஜாப்ஸைத் திரும்ப அழைத்துக் கொண்டது.

## ஆப்பிள் என்ற பெயரிடக்  காரணம்
ஸ்டீவ் ஜாப்ஸ் , பள்ளி மற்றும் கல்லூரிகளில் படிக்கும்போது, தனது இருப்பிடத்திற்கு அருகிலுள்ள ஆப்பிள் தோட்டத்திற்குச் செல்வதை வாடிக்கையாகக் கொண்டிருந்தார். அவருடைய சந்தோஷம், துக்கம் அனைத்தையும் அந்தத் தோட்டம் பார்த்திருக்கிறது. பிரென்னன் என்ற பெண்ணுடன் இவருக்குக் கல்லூரியில் பழக்கம் ஏற்பட்டது. அவர்கள் காதலிக்கும் இடமும் இந்தத் தோட்டம் தான். அந்த வசந்த காலத்தை நினைவு கூரும் விதமாக, தனது நிறுவனத்திற்கு "ஆப்பிள்' என பெயர் சூட்டினார். நிறுவனம் ஆரம்பித்த பின்னரும், அந்தத் தோட்டத்திற்குச் செல்வதை வாடிக்கையாகக் கொண்டிருந்தார் ஜாப்ஸ்.

## மேலும் பார்க்க
* ஆப்பிள் ஐ-போன்
* ஆப்பிள் ஐ-போன் 4எஸ்
* ஆப்பிள் ஐ-பேடு
* ஆப்பிள் ஐப்பாடு

## உசாத்துணை


பகுப்பு:கணிநுட்ப வணிக நிறுவனங்கள்
பகுப்பு:வணிக நிறுவனங்கள்
பகுப்பு:1976 நிறுவனங்கள்
பகுப்பு:அப்பிள் நிறுவனம்
பகுப்பு:கணினி வன்பொருள் நிறுவனங்கள்
பகுப்பு:மின்னணுவியல் நிறுவனங்கள்
பகுப்பு:பன்னாட்டுப் பெருநிறுவனங்கள்
சிங்கப்பூர் வெள்ளி

**சிங்கப்பூர் வெள்ளி** (*Singapore Dollar*, சீன மொழி: 新加坡元 Xīnjiāpō Yuán, மலாய் மொழி: Dolar Singapura) என்பது சிங்கப்பூரில் பயன்படுத்தப்படும் நாணயமாகும். இந்த நாணயத்தை சிங்கப்பூர் தவிர புரூணையிலும் உபயோகப்படுத்த முடியும். இந்நாணயம் $ அல்லது S$ ஆகிய குறியீடுகளால் குறிக்கப்படும்.

பகுப்பு:சிங்கப்பூர் பொருளாதாரம்
பகுப்பு:நாணயங்கள்

## மேற்கோள்கள்
வதனா

**வதனா** ஒரு சிறந்த தமிழ் ராப் இசைக் கலைஞர் ஆவார்.  இவர் பல ராப் பாடல்களை எழுதியுள்ளார்.  இவரும் சஞ்சீவனும் இணைந்து பல கிறிஸ்தவ தமிழ் ராப் இசைப் பாடல்களைப் பாடியுள்ளார்கள்.  இவர் நோர்வேயில் இயங்குகிறார்.

## பாடல்கள்
* *சிலுவை நாதர்* - http://www.youtube.com/watch?v=AgD6NrFA3JI&mode=related&search=
* *உறவாய்* - http://www.youtube.com/watch?v=d2rXBAyhKbE&mode=related&search=

பகுப்பு:தமிழ் ராப் இசை
பகுப்பு:நோர்வேத் தமிழர்
ஷைன்

**ஸ்சயின்** (Shine) ஒரு ஒரு ராப் இசைக் குழுவாகும். இந்தக் குழு சுதாஸ், சகயா, சுபீஸ் ஆகிய மூன்று சகோதரகளைக் கொண்டிருக்கிறது. ஈழத்தமிழர்களான இவர்களின் பாடல்கள் ஈழத்து நிலைமைகளை எடுத்துரைக்கிறன. பெரும்பாலும் ஆங்கிலத்திலேயே பல பாடல்கள் அமைந்தாலும் இவர்களின் முதல் தமிழ் ஆங்கில ராப் பாடலான *உலகம் முடியும் வரை, உயர்கள் அழியும் வரை* http://www.youtube.com/watch?v=lwyN2RCXWvg மிக நல்ல வரவேற்பைப் பெற்றது. எழுத்தாளர் சுஜதா இந்தப் பாடலே தனக்கு மெத்த பிடித்த தமிழ் ராப் பாடல் என்று கூறியதும் குறிப்பிடத்தக்கது. இவர்கள் நோர்வேயில் இயங்குகிறார்கள்.

## பாடல்கள்
* *உலகம் முடியும் வரை, உயர்கள் அழியும் வரை* - http://www.youtube.com/watch?v=lwyN2RCXWvg

## வெளி இணைப்புகள்
* Shine 
* http://www.myspace.com/shineftloca

பகுப்பு:தமிழ் ராப் இசை
பகுப்பு:நோர்வேத் தமிழர்
பூம்மிரங்ஸ்

**பூம்ரங்ஸ்** (*Boomerangx*) ஒரு தமிழ் ராப் இசைக் குழுவாகும்.  இந்த குழுவின் *நல்லவர் சொல்லைப்* பாட்டு http://www.youtube.com/watch?v=NCULOF29Nhg நல்ல வரவேற்பைப் பெற்றது.  இவர்கள் *நில் கவனி* (2002), *சத்ரியே சாம்ராஜ்யம்* (*2007*) ஆகிய அல்பங்களை வெளியுட்டுள்ளார்கள். இவர்கள் மலேசியாவில் இயங்குகிறார்கள்.

## வெளி இணைப்புகள்
* Nantha Kumar. Sounds of the Stree. Wednesday April 30, 2008

பகுப்பு:மலேசியத் தமிழ் சொல்லிசைக் குழுக்கள்
சைவ சிந்தாந்தம் சித்தர் மெய்யியல் ஒப்பீட்டு அட்டவணை

வே. மு. பொதியவெற்பன் எழுதிய *தமிழர்சித்தர் மரபு: அத்துமீறலும் வெட்ட வெளியும்* கட்டுரையில் இருந்து பெறப்பட்டது. 
 

பகுப்பு:சித்தரியல்
பகுப்பு:சைவ சித்தாந்தம்
ஏ.பி.ஐ ஒப்படர்த்தி

**ஏபிஐ ஒப்படர்த்தி** (*API Gravity*) என்பது ஒரு பாறைநெய் நீர்மமானது நீரோடு ஒப்பிடுகையில் எவ்வளவு கனமாக அல்லது இலேசாக (நொய்ம்மையாக) இருக்கிறது என்று அளவிடும் ஒரு அளவையாகும். இது அமெரிக்கப் பெற்றோலியக் கழகத்தின் ஆங்கிலப் பெயரான *American Petroleum Institute* என்பதன் சுருக்கப் பெயரான ஏபிஐ (API) ஐ முன்னொட்டாகக் கொண்டுள்ளது.

ஒரு பாறைநெய்யின் ஏபிஐ ஒப்படர்த்தி எண் பத்துக்கும் மேல் (API > 10) இருக்குமானால் அது நீரை விட இலேசாக இருக்கும்; நீரின் மேலே மிதக்கும் தன்மையுடையதாய் இருக்கும். இவ்வெண் பத்துக்கும் குறைவாக (API API~gravity =     \frac{141.5}{SG} - 131.5

மாறாக,  பாறைநெய் நீர்மங்களின் நீர் ஒப்படர்த்தி (specific gravity) ஐக் கணிக்க:

:SG\ \mbox{at}~60^\circ \mbox{F} = \frac{141.5}{API~gravity + 131.5}

*
பகுப்பு:வேதிப் பொறியியல்
மெக்சிக்கோ எறும்புண்ணி

**மெக்சிக்கோ எறும்புண்ணி** அல்லது **வட தமண்டுவா** (*தமண்டுவா மெக்சிகானா*) என்பது ஒரு எறும்புண்ணி விலங்கு. தென் அமெரிக்காவில் வழங்கும் மொழிகளின் ஒன்றான தூப்பி மொழியில்* தமண்டுவா* என்றால் எறும்புண்ணி என்று பொருள்  இது மிர்மிக்கோஃவாகிடீ (Myrmecophagidae) என்னும் குடும்பத்தைச் சேர்ந்த விலங்கு. கிரேக்க மொழியில் Myrme (மிர்மி) என்றால் எறும்பு, phag ('வா'க்) என்றால் உண்ணுதல். எறும்புண்ணிக் குடும்பத்தை மிர்மிக்கோஃவாகிடீ (Myrmecophagidae) என்று அழைப்பர்.  இக்குடும்பம் பிலோசா (Pilosa) என்னும் உயிரின வகுப்பில் உள்ளது. பிலோசா என்னும் சொல் மயிருடைய (pilos= hairy) என்னும் பொருளுடையது. தற்பொழுது நடு அமெரிக்காவிலும் தென் அமெரிக்காவிலும் உள்ள ஈரப்பதம் மிக்க வெப்பமண்டல அல்லது இடைவெப்ப மண்டலக்காடுகளில் காணப்படுகின்றது. இவ்விலங்கு பெலீசு, கொலம்பியா, கோஸ்ட்டா ரிக்கா, ஈக்வெடோர், எல் சால்வெடோர், கௌதமாலா, ஹாண்டுராஸ், மெக்சிக்கோ, நிக்கராகுவா, பனாமா, பெரு, வெனிசூயெலா ஆகிய நாடுகளில் காணப்படுகின்றது.

## உசாத்துணை

பகுப்பு:பிலோசா
பகுப்பு::ஊனுண்ணிகள்
தூப்பி-குவரானி மொழிகள்

**தூப்பி-குவார்னி** () என்பது தென் அமெரிக்காவில் வழங்கும் பழங்குடி மக்களின் மொழிகளில் ஒன்றான தூப்பி மொழிகளுள் முக்கியமான ஒன்று. இக் குடும்பத்தில் உள்ள மொத்தம் 11 குழுக்களில் 53 தனி மொழிகள் உள்ளன. இவற்றுள் குவார்னி மொழியும் பழம் தூப்பி மொழியும் நன்கு அறியப்பட்ட மொழிகள்.

ஆங்கிலத்தில் வழங்கும் :
* carioca (ரியோடி ஜெனெரோவைக் குறிக்கும் சொல்), 
* capoeira (குரவை போன்று வட்டமாக நின்று ஆடிப்பாடும் கலை நிகழ்வு), 
* tapioca (மரவள்ளிக் கிழங்கு), 
* jaguar (தென் அமெரிக்க சிறுத்தை) 
முதலான சொற்கள் தூப்பி-குவார்னி மொழிவழி பெற்றதாகும். அறிவியலில் தென் அமெரிக்க எறும்புண்ணிக்குப் பயன்படும் தமண்டுவா (Tamandua) என்னும் சொல்லும் தூப்பி-குவார்னி மொழியில் இருந்து பெற்றதே.

## இவற்றையும் பார்க்க
* தூப்பி மொழிகள்
* :பகுப்பு:தூப்பி-குவார்னி மொழிகள்
* தூப்பி மக்கள்
* குவார்னி

## வெளி இணைப்புகள்
* தூப்பி-குவார்னி மொழிக்கான எத்னோலாகு வகைப்பாடு

பகுப்பு:தூப்பி-குவரானி மொழிகள்
பகுப்பு:மொழிக் குடும்பங்கள்
பகுப்பு:பிரேசில்
பகுப்பு:பொலிவியா
மாபெரும் எண்ணெய் நிறுவனங்கள்

thumb|500px|right| மாபெரும் எண்ணெய் நிறுவனங்கள்

உலக அளவில் மிகப் பெரிய ஆறு பன்னாட்டு தனியார் எண்ணெய் நிறுவனங்களை மாபெரும் எண்ணெய் நிறுவனங்கள் என்று பொதுவாகக் குறிப்பர். இவை எந்த ஒரு அரசையும் சாராதவை. இவர்களை *எண்ணெய் அரக்கர்* (Big Oil) என்று நொசிவாகவும் குறிப்பிடுவது உண்டு.

நிறுவனங்களின் பட்டியல்:
* எக்சான் மோபில் (XOM)
* பீ.பி (BP)
* ராயல் டச்சு ஷெல் (RDS)
* டொட்டால் (TOT)
* செவ்ரான் (CVX)
* கனாக்கோ பிலிப்சு (CON)

தொண்ணூறுகளில் கரட்டுநெய் விலை வீழ்ச்சி அடைந்த சமயம் இந்தப் பெரிய நிறுவனங்கள் உருவாக ஆரம்பித்தன. ஏற்கனவே பெரிதாய் இருந்த பெட்ரோலியம் நிறுவனங்கள் பொருளாதார நிமித்தம் ஒன்றோடு ஒன்று இணைந்து மாபெரும் நிறுவனங்கள் ஆகின. தற்போது இந்த நிறுவனங்களுள் பெரியது எக்சான் மோபில் நிறுவனம் ஆகும். இவை ஆறும் சேர்ந்து உலக எண்ணெய் வளத்தில் ஏறத்தாழ 5% கொண்டிருக்கின்றன.

## மேற்கோள்கள்

*
பகுப்பு:வேதிப் பொறியியல்
ஜார்ஜ் புஷ்

**ஜார்ஜ் புஷ்** என்னும் பெயரில் இரண்டு அமெரிக்க குடியரசுத் தலைவர்கள் உள்ளனர்:

* ஜார்ஜ் ஹெர்பெர்ட் வாக்கர் புஷ், அமெரிக்காவின் 41ம் குடியரசுத் தலைவர்
* ஜார்ஜ் வாக்கர் புஷ், ஜார்ஜ் ஹெர்பெர்ட் வாக்கர் புஷ்சின் பிள்ளை, 43ம் அமெரிக்காவின் குடியரசுத் தலைவர், இப்பொழுது பதவியில் உள்ளார்.

பகுப்பு:பக்கவழி நெறிப்படுத்தல்